ກົມນະໂຍບາຍກົມໃຫຍ່ການ ເມືອງກອງທັບໄດ້ຈັດຕັ້ງກອງ ປະຊຸມເຜີຍແຜ່ຄຳສັ່ງແນະນຳ ຂອງກະຊວງປ້ອງກັນປະເທດ ວ່າດ້ວຍການຍ້ອງຍໍຜົນງານ 5 ປີ (2014-2019) ເພື່ອຂ່ຳນັບ ວັນສ້າງຕັ້ງກອງທັບຄົບ ຮອບ 70 ປີ ( 20 ມັງກອນ 1949-20 ມັງກອນ 2019) ຂຶ້ນໃນວັນທີ 10 ມັງກອນ 2018 ນີ້ ໂດຍການເປັນປະທານຂອງ ທ່ານພົນຈັດຕະວາ ວັນທອງ ກອງມະນີ ກຳມະການຄະນະ ພັກກະຊວງປ້ອງກັນປະເທດ ຮອງຫົວໜ້າກົມໃຫຍ່ການເມືອງ ກອງທັບ ມີຫົວໜ້າກົມ, ຮອງກົມມີຄະນະນຳຕາງໜ້າໃຫ້ແຕ່ລະ
ກົມ, ກອງພັນໃຫຍ່ວິທະຍາຄານ ໂຮງຮຽນ, ໂຮງໝໍ, ຫ້ອງການ, ບໍລິສັດ-ລັດວິສາຫະກິດທີ່ຂຶ້ນກັບ ກະຊວງປ້ອງກັນປະເທດເຂົ້າ ຮ່ວມ.
ໃນພິທີພັນເອກ ວັນລະວົງ ນັນ ທະວົງ ຮອງຫົວໜ້າກົມນະໂຍ ບາຍກົມໃຫຍ່ການເມືອງກອງ ທັບໄດ້ຂຶ້ນຜ່ານຄຳສັ່ງແນະນຳ ຂອງກະຊວງປ້ອງກັນປະເທດ ວ່າດ້ວຍການຄັດເລືອກຜົນງານ 5 ປີ (2014-2019) ສະບັບ ເລກທີ 3070/ກປທ ເພື່ອສະເໜີ ຍ້ອງຍໍແກ່ບັນດາກົມກອງ ແລະ ບຸກຄົນໃນໂອກາດງານສະເຫຼີມ ສະຫຼອງຄົບຮອບ 70 ປີຂອງ ກອງທັບທີ່ຈະມາເຖິງເພື່ອເປັນ ການທົບທວນຫວນຄືນຜົນງານ, ຄຸນງາມຄວາມດີຂອງພະນັກ ງານ-ນັກຮົບ, ການນຳ-ອາວຸໂສ ບຳນານ ທີ່ປະກອບສ່ວນເຂົ້າໃນ ການເຄື່ອນໄຫວປະຕິວັດ ໃນ ການປົກປັກຮັກສາ ແລະ ສ້າງ ສາພັດທະນາປະເທດຊາດໃນໄລ ຍະຜ່ານມາ ທັງເປັນການສືບຕໍ່ ປຸກລະດົມຊຸກຍູ້ນ້ຳໃຈຟົດຟື້ນປະ ຕິວັດ, ເສີມຂະຫຍາຍຫົວຄິດປະ ດິດສ້າງ, ສະຕິປັນຍາ, ກຳລັງ ແຮງສັງຮວມບຸກຄົນ ແລະ ກົມ ກອງລວມໝູ່ ເພື່ອພ້ອມກັນເຮັດ ສຳເລັດໜ້າທີ່ການເມືອງທີ່ພັກ- ລັດມອບໝາຍໃຫ້ໃນທົ່ວກຳລັງ ຫຼວງ-ກຳລັງທ້ອງຖິ່ນ, ອົງການ ກົມກອງ, ວິທະຍາຄານ, ໂຮງ ຮຽນ, ໂຮງໝໍ, ໂຮງຈັກ-ໂຮງ ງານ, ຫົວໜ່ວຍທຸລະກິດທີ່ຂຶ້ນ ກັບກະຊວງປ້ອງກັນປະເທດ ທັງ ລວມໝູ່ ແລະ ບຸກຄົນໃຫ້ມີຄວາມ ເປັນເອກະພາບໃນການຄັດ ເລືອກຂຶ້ນມາຕາມລຳດັບຂັ້ນ ຕອນຜູ້ທີ່ມີເງື່ອນໄຂດີເດັ່ນ ແລະ ກົມກອງທີ່ມີແບບແຜນໃນການ ຄຸ້ມຄອງບັນຊາເກັ່ງທັງດ້ານທິດ ສະດີ-ການບັນຊາມີຄວາມສາ ມັກຄີເປັນເອກະພາບໃນການນຳ ພາກົມກອງເປັນກອງແຂງໜ່ວຍ ພັກຮູ້ນຳພາຮອບດ້ານ.
ຜູ້ເຂົ້າຮ່ວມກອງປະຊຸມກໍໄດ້ ພ້ອມກັນປະກອບຄຳຄິດເຫັນໃສ ແຜນການ ແລະ ໄດ້ຮັບຟັງຄຳຄິດ ເຫັນຂອງປະທານບາງບັນຫາ ອີກຈຳນວນໜຶ່ງ.
ໂດຍ: ບົວລາ